.. mis lubas mulle suveks õnnelikke ja vaheldusrikkaid kuid, head enesetunnet kui saan ennast palju liigutada, liigsest muretsemisest tulenevaid unehäireid ja edu minu ettevõtmistes kui olen seadusekuulekas. Lisaks soovitas see mul hoiduda kahtlasevõitu äritehingutest, tõotas mulle, et mu sõbrad vajavad minu tuge ja soovitas hoolida nendest inimestest, kes mind hoiavad. Omaenda rasketel aegadel saavat ma neilt inimestelt kindlustunnet. Ja mis peamine, kui mu ette kerkivat valikud,  järgigu ma intuitsiooni.    Tegemist on muidugi tavapärase umma-muudu muinasvestja hämaga, sest sarnaste "päeva"horoskoopide täpsus on vaid tõenäosuslik ja ilmselgelt läheb see kellegi olustikukirjeldustega kokku, kes siis sel viisil horoskoobist vaimustuda võib. Eks muidugi oli mu suvi vaheldusrikas, mida ta on ka alati uute tutvuste, kõikjal käimiste ja mujal pidutsemiste pärast. Ma tunnen ennast hästi kui saan ennast liigutada, seda enam, mil teen seda rutiinist eemal koos väärtusliku  seltskonnaga. Unehäired muretsemise pärast on mul alati olenemata aastaarvust. Äritehingutesse pole ma laskunud, nii, et ei ole eriti pädev kommenteerima. Küll oli üks tehing seotud üürikorteri soetamisega, mis vähemalt sel hetkel kahtlane ei tundunud. Nüüd aga tahaks rohkem kesklinnale lähemal positsioneerida. Ma olen kas vähe või üldse mitte kuulnud, et keegi sel aastal on konkreetselt minu tuge või lähedust vajanud. Võimalik, et inimestel lihtsalt on sel aastal hästi läinud või olen ma nende vajadustele kurdiks  jäänud. Igatahes neilt endilt olen ma selle aasta alguses töö- ja koolipinges olles väga palju kindlustunnet saanud. Ja saan jätkuvalt jõudu tegutseda ja elutseda kui mõtlen nendele sõnadele, mida mulle on jagatud. Ning intuitsiooni olen ma peaaegu, et edukalt järgida suutnud, tänu selle olemuse ja vajalikkuse tunnistamisele.